stanford-oval/wikipedia huggingface dataset:
สมองเน่า

สมองเน่า (อังกฤษ: Brain rot หรือ brainrot) เป็นคำศัพท์ที่ใช้เรียกเนื้อหาบนอินเทอร์เน็ตที่คุณภาพต่ำหรือด้อยค่า หรืออาจใช้เรียกผลกระทบทางจิตใจและปัญญาเชิงลบที่เกี่ยวข้องกับการคลุกคลีกับเนื้อหาดังกล่าว คำศัพท์นี้สะท้อนว่าการใช้เวลาในโลกออนไลน์มากเกินไปอาจส่งผลให้เกิดการเสื่อมถอยของความสามารถในการรับรู้ เช่น ระยะเวลาที่คงความสนใจไว้ได้สั้นลง หรือการทำงานของจิตใจเสื่อมถอยลง
คำนี้เริ่มใช้ทางออนไลน์มาตั้งแต่ พ.ศ. 2547 แต่เป็นที่แพร่หลายใน พ.ศ. 2566 และได้กลายเป็นอินเทอร์เน็ตมีม คำนี้มักใช้ในบริบทของนิสัยดิจิทัลของผู้คนเจเนอเรชันอัลฟ่า โดยนักวิจารณ์กล่าวว่าคนเจเนอเรชันนี้จมอยู่กับวัฒนธรรมออนไลน์มากเกินไป คำศัพท์นี้มักเกี่ยวข้องกับศัพท์แสลงและกระแสนิยมในกลุ่มเจเนอเรชันอัลฟ่า เช่น "สกีบีดี" (นำมาจาก สกีบีดีทอยเล็ต), "ริซ" (rizz ย่อมาจากคำว่า charisma), "แกย็ต" (gyat หมายถึงก้น), "แฟนั่มแท็กซ์" (fanum tax หมายถึงการขโมยอาหาร) และ "ซิกม่า" (sigma หมายถึงผู้นำหรือ “ชายอัลฟ่า”) ใน พ.ศ. 2567 นักการเมืองชาวออสเตรเลีย ฟาติมา เพย์แมน นำคำแสลงของกลุ่มเจเนอเรชันอัลฟ่ามาใช้ในสุนทรพจน์ต่อสาธารณะ สุนทรพจน์ดังกล่าวประพันธ์โดยเอซรา อิสมา ซึ่งเป็นพนักงานที่อายุน้อยกว่า สุนทรพจน์นั้นกลายเป็นข่าวหน้าหนึ่ง และผู้คนบางกลุ่มมองด้วยว่าสุนทรพจน์นี้เป็นตัวอย่างของ "สมองเน่า" นอกโลกออนไลน์
ดูเพิ่ม

วัฒนธรรมระดับต่ำ
ฟาร์มเนื้อหา
รายชื่อผู้ว่าการรถไฟแห่งประเทศไทย

| ผู้ว่าการรถไฟแห่งประเทศไทย |
| --- | --- |
เครื่องหมายราชการ
ผู้ดำรงตำแหน่งคนปัจจุบัน วีริศ อัมระปาล ตั้งแต่ 17 กันยายน พ.ศ. 2567
ผู้เสนอชื่อ: รัฐมนตรีว่าการกระทรวงคมนาคม
ผู้แต่งตั้ง: คณะรัฐมนตรีไทย
ผู้ประเดิมตำแหน่ง: คาร์ล เบธเก ในฐานะเจ้ากรมรถไฟ
สถาปนา: พ.ศ. 2439
เว็บไซต์: การรถไฟแห่งประเทศไทย
ด้านล่างนี้คือรายพระนามและรายนามเจ้ากรมรถไฟ ผู้บัญชาการกรมรถไฟหลวง อธิบดีกรมรถไฟและผู้ว่าการรถไฟแห่งประเทศไทย
ดูเพิ่ม

การรถไฟแห่งประเทศไทย
ผู้ว่าการรถไฟฟ้าขนส่งมวลชนแห่งประเทศไทย
| ด ค กผู้ว่าการรถไฟแห่งประเทศไทย |
| --- | --- | --- |
| เจ้ากรมรถไฟ |   คาร์ล เบธเก · เฮอร์มันน์ เกิทส์ · ลูอิส ไวเลอร์ · เฮนรี่ กิตตินส์  |  |
| ผู้บัญชาการกรมรถไฟหลวง |   พระเจ้าน้องยาเธอ กรมขุนกำแพงเพ็ชรอัครโยธิน · พระยาสารศาสตร์ศิริลักษณ์ (สรรเสริญ สุขยางค์​) · พระยาสฤษดิการบรรจง (สมาน ปันยารชุน) · พระยาประกิตกลศาสตร์ · พระวิสดารดุลยะรัถกิจ (เชย พันธุ์เจริญ)  |  |
| อธิบดีกรมรถไฟ |   พระอุดมโยธาธิยุต(1) · หลวงเสรีเริงฤทธิ์ (จรูญ รัตนกุล เสรีเริงฤทธิ์)(1) · ควง อภัยวงศ์ · ขุนศรีศรากร (ชลอ ศรีศรากร) · พระอุดมโยธาธิยุต(2) · จรูญ สืบแสง · ปุ่น ศกุนตนาค · จรูญ รัตนกุล เสรีเริงฤทธิ์(2)  |  |
| ผู้ว่าการรถไฟแห่งประเทศไทย |   จรูญ รัตนกุล เสรีเริงฤทธิ์ · ไสว ไสวแสนยากร · แสง จุละจาริตต์ · อะนะ รมยานนท์ · ทวน สริกขกานนท์ · สง่า นาวีเจริญ · ธวัช แสงประดับ · บันยง ศรลัมพ์ · หิรัญ รดีศรี · เชิด บุณยะรัตนเวช · สมชาย จุละจาริตต์ · สมหมาย ตามไท · เสมอ เชาว์ไว · สราวุธ ธรรมศิริ · จิตต์สันติ ธนะโสภณ · ยุทธนา ทัพเจริญ · ประภัสร์ จงสงวน · ประเสริฐ อัตตะนันทน์ · วุฒิชาติ กัลยาณมิตร · อานนท์ เหลืองบริบูรณ์ · วรวุฒิ มาลา · นิรุฒ มณีพันธ์ |  |
(ในวงเล็บ) หมายถึง สมัยดำรงตำแหน่งของบุคคลนั้น (กรณีมากกว่า 1 สมัย)
มาริโอ้ เมาเร่อ

| มาริโอ้ เมาเร่อ |
| --- | --- |
มาริโอ้ในปี 2567
เกิด: ณัฐวุฒิ สุวรรณรัตน์ 4 ธันวาคม พ.ศ. 2531 (36 ปี) กรุงเทพมหานคร ประเทศไทย
การศึกษา: มหาวิทยาลัยรามคำแหง มหาวิทยาลัยเกริก
อาชีพ:  นักแสดง  นักร้อง  พิธีกร  นายแบบ  ยูทูบเบอร์  นักธุรกิจ 
ปีปฏิบัติงาน: พ.ศ. 2547–ปัจจุบัน
ตัวแทน: เอ็นวายยูคลับ ช่อง 3 (2554–ปัจจุบัน)
คู่รัก: จันจิรา จันทร์พิทักษ์ชัย
ครอบครัว: มาร์โค เมาเร่อ (พี่ชาย)
มาริโอ้ เมาเร่อ (ชื่อเกิด ณัฐวุฒิ สุวรรณรัตน์; เกิด 4 ธันวาคม พ.ศ. 2531) ชื่อเล่น โอ้ เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 เริ่มเข้าสู่วงการบันเทิงตั้งแต่อายุ 16 ปี โดยได้รับการติดต่อจากบริษัทจัดหานายแบบในสยามสแควร์ โดยเริ่มจากงานถ่ายแบบและถ่ายโฆษณา เช่น โฆษณาเอ็กซิทโรลออน, ขนมแจ็ค, เดอะพิซซ่าคอมปานี และยังได้ถ่ายแบบอยู่เรื่อยมา อย่างนิตยสารวัยรุ่น เธอกับฉัน และหนังสือวัยรุ่นอีกหลายเล่มและถ่ายมิวสิกวิดีโออีกหลายตัว เช่น "กุญแจที่หายไป" ของปาล์มมี่, "ปากดีขี้เหงาเอาแต่ใจ" ของมิล่า เป็นต้น
ใน พ.ศ. 2550 มาริโอ้มีผลงานสร้างชื่อจากภาพยนตร์ไทยเรื่อง รักแห่งสยาม ซึ่งจากบทบาท "โต้ง" ใน รักแห่งสยาม นี้ มาริโอ้ได้รับรางวัลนักแสดงนำชายยอดเยี่ยม จากนิตยสารสตาร์พิกส์ รับรางวัลจาก "เทศกาลหนังซีเนมะนิลา" ที่จัดขึ้นที่ประเทศฟิลิปปินส์ สาขานักแสดงชายยอดเยี่ยม ประเภทภาพยนตร์เอเชียตะวันออกเฉียงใต้ และได้รับการเสนอชื่อเข้าชิงจาก รางวัลเอเชียนฟิล์ม สาขานักแสดงสมทบชายยอดเยี่ยม อีกทั้งยังได้รับการเสนอชื่อเข้าชิงรางวัลชมรมวิจารณ์บันเทิงครั้งที่ 16 ประจำปี 2550 ในสาขานักแสดงนำชายยอดเยี่ยม และรางวัลสตาร์เอนเตอร์เทนเมนต์อวอร์ดส ครั้งที่ 6 ในสาขาผู้แสดงนำชายยอดเยี่ยม
มาริโอ้ได้ร่วมงานกิจกรรมการกุศลอยู่หลายครั้ง รวมถึงยังเป็นพรีเซนเตอร์ ในวันงดสูบบุหรี่โลก ประจำปี พ.ศ. 2551 ซึ่งจัดโดยกรมควบคุมโรค กระทรวงสาธารณสุข และเป็นพรีเซนเตอร์ต่อต้านยาเสพติดให้กับทางสำนักงานคณะกรรมการป้องกันและปราบปรามยาเสพติด
ใน พ.ศ. 2556 มาริโอ้มีผลงานแสดงภาพยนตร์เรื่อง พี่มาก..พระโขนง ซึ่งรับบทเป็น "พี่มาก" แสดงคู่กับดาวิกา โฮร์เน่ ภาพยนตร์เรื่องนี้ถือได้ว่าประสบความสำเร็จทั้งรายได้กลายเป็นภาพยนตร์ทำรายได้สูงสุดตลอดกาลของประเทศไทย
ประวัติ > ชีวิตช่วงแรก

มาริโอ้ เมาเร่อ เกิดเมื่อวันที่ 4 ธันวาคม พ.ศ. 2531 ที่โรงพยาบาลกรุงเทพคริสเตียน กรุงเทพฯ ชื่อมาริโอ้นั้น บิดาเป็นคนตั้งให้ โดยตั้งชื่อตามนักแข่งมอเตอร์ไซค์ชาวอิตาเลียน และเริ่มมีชื่อภาษาไทยที่ใช้ในช่วงเข้าโรงเรียนว่า ณัฐวุฒิ สุวรรณรัตน์ เหตุที่มีชื่อภาษาไทย เพราะแต่ก่อนโรงเรียนไม่ให้ใช้ชื่อภาษาอังกฤษ และได้ใช้ชื่อดังกล่าวเป็นช่วงระยะเวลาสั้นๆ เท่านั้น (ชื่อปัจจุบันตามบัตรประจำตัวประชาชน คือ มาริโอ้ เมาเร่อ)  มาริโอ้เข้าเรียนอนุบาลที่โรงเรียนอนุบาลลีนา ระดับประถมศึกษา-มัธยมศึกษาที่โรงเรียนเซนต์ดอมินิก และศึกษาต่อระดับอุดมศึกษาที่คณะมนุษยศาสตร์ เอกสื่อสารมวลชน มหาวิทยาลัยรามคำแหง แต่ต่อมาย้ายเรียนในสาขานิติศาสตร์แทน ในช่วงที่มาริโอ้เลือกเรียนต่อในระดับอุดมศึกษา เป็นช่วงเวลาขณะที่ถ่ายทำภาพยนตร์เรื่อง รักแห่งสยาม ก็มีการโต้เถียงกับแม่เรื่องมหาวิทยาลัยที่จะเลือกเรียน โดยทางคุณแม่อยากให้เลือกเรียนที่มหาวิทยาลัยอัสสัมชัญ แต่สุดท้ายมาริโอ้ก็ตัดสินใจเลือกเรียนมหาวิทยาลัยรามคำแหง เพราะต้องทำงานไปด้วย และอยากหาเงินช่วยที่บ้าน อีกทั้งค่าใช้จ่ายของมหาวิทยาลัยอัสสัมชัญ มีค่าใช้จ่ายที่สูงกว่า ก่อนที่จะมาสำเร็จการศึกษาในระดับปริญญาตรี จาก คณะศิลปศาสตร์ มหาวิทยาลัยเกริก สาขาวิชาการจัดการ ในปี 2557 ปัจจุบันสำเร็จการศึกษาระดับปริญญาโท ที่วิทยาลัยสื่อสารการเมือง หลักสูตรรัฐศาสตร์มหาบัณฑิต สาขาวิชาสื่อสารการเมือง มหาวิทยาลัยเกริก ปีการศึกษา 2560 ได้ผลการเรียนเฉลี่ย 3.2
ครอบครัวของมาริโอ้ค่อนข้างมีปัญหาทางด้านการเงิน พออายุได้ 16 ปี ได้เจอกับโมเดลลิ่งชื่อ นิรุณ ลิ้มสมวงศ์ หรือ โกโก้ ที่สยามสแควร์และเป็นคนแรกที่ชักชวนไปถ่ายแบบ เมื่อเห็นตรงนี้เป็นโอกาส และเป็นโอกาสที่ดีจะได้หาเงินไปช่วยที่บ้านด้วยจึงตัดสินใจรับงาน โดยครั้งแรกเป็นการถ่ายแบบจากหนังสือเดอะบอย สไตล์ชุดทหาร และผลงานที่สร้างชื่อเสียงครั้งแรกกับผลงานโฆษณาตัวแรก คือ เอ็กซิท โรลออน ซึ่งได้เงินมาก้อนแรก 7 หมื่นบาท และยังมีโฆษณาอื่นอย่าง ขนมแจ็กซ์ เดอะพิซซ่าคอมปะนี และยังได้ถ่ายแบบอยู่เรื่อย ๆ อย่าง เธอกับฉัน และหนังสือวัยรุ่นอีกหลายเล่ม และถ่ายมิวสิกวิดีโออีกหลายตัว มิวสิกวิดีโอตัวแรกที่ถ่ายทำเป็นของวงสิงห์เหนือเสือใต้ ชื่อเพลง Good และมิวสิกวิดีโอตัวอื่นเช่น "กุญแจที่หายไป" ของปาล์มมี่, "ปากดีขี้เหงาเอาแต่ใจ" ของมิล่า เป็นต้น
ประวัติ > รักแห่งสยาม

ในปี พ.ศ. 2550 มีคนติดต่อเข้ามาและส่งบทสั้นๆ ภาพยนตร์ รักแห่งสยาม มาให้ดู มาริโอ้จึงลองไปทดสอบการแสดง จนได้รับบทตัวเอกในภาพยนตร์เรื่อง รักแห่งสยาม ของชูเกียรติ ศักดิ์วีระกุล ซึ่งชูเกียรติให้ความเห็นที่รับมาริโอ้มาเล่นเพราะ ชอบแววตา สามารถสื่ออารมณ์ผ่านแววตาได้ดี สำหรับด้านการแสดงก่อนหน้านั้นก็เคยเรียนการแสดงมาบ้าง ที่สมาคมผู้กำกับ แล้วพอได้มาเล่นก็ต้องไปเวิร์คชอปกับนักแสดงอื่น ภาพยนตร์เรื่องนี้ มาริโอ้ รับบทเป็น "โต้ง" เด็กชายวัยรุ่น ชั้น ม.6  ที่กำลังมีความสับสนกับการเลือกทางเดินในชีวิต ในระหว่างถ่ายทำภาพยนตร์ มาริโอ้ยังได้ทำผลงานเพลงใต้ดิน แนวฮิปฮอป ร่วมกับพี่ชายของเขา มาร์โค เมาเร่อ ในนาม PsyCho & Lil’Mario กับอัลบั้มแรก PsyCho & Lil’Mario:Dem Crazy Boyz สังกัดเอ็นวายยูคลับ ออกวางขายเมื่อวันที่ 31 ตุลาคม พ.ศ. 2550 เป็นอัลบั้มเพลงภาษาอังกฤษล้วน โดยมาริโอ้ทำหน้าที่เป็นไฮพ์แมน (hypeman) ในอัลบั้มนี้ ซึ่งเคยได้ขึ้นร้องโชว์ในงานแฟตเฟสติวัลอีกด้วย
หลังจากภาพยนตร์เรื่อง รักแห่งสยาม ออกฉาย ก็ได้รับกระแสตอบรับอย่างมาก ไม่ว่าจะเป็นกระทู้มากมายตามเว็บไซต์ชื่อดังต่างๆ หรือตามเว็บบอร์ดยอดฮิตของอีกหลายๆ เว็บไซต์ รวมถึงมีการตั้งคำถามขึ้นว่า มาริโอ้เป็นเหมือนในหนังหรือไม่ มาริโอ้ให้คำตอบว่า "ชอบผู้หญิงแน่นอน" มาริโอ้ก็พูดถึงฉากที่มีคนพูดถึงมากนี้ว่า "เป็นฉากที่ยากฉากหนึ่ง แต่ก็ทำทุกอย่างให้มันเต็มที่"
รางวัลที่ได้รับจากภาพยนตร์เรื่อง รักแห่งสยาม มาริโอ้รับรางวัลนักแสดงนำชายยอดเยี่ยม จากนิตยสารสตาร์พิกส์ ซึ่งได้เสียงวิจารณ์การแสดงจากภาพยนตร์เรื่องนี้ว่า "เนื่องจากบุคลิกนิ่งๆ คำพูดคำจาน้อยๆ แต่เขากลับเผยทุกอย่างผ่านแววตาอันสับสน หวาดกลัว ซ้ำถูกความหงอยเหงาเข้าปกคลุมชีวิตมาเนิ่นนาน แม้ดูเหมือนไม่หวือหวาอะไร แต่มาริโอ้คือคนที่ทำให้หนังเรื่องนี้ระทมจนขยี้ใจผู้ชมเป็นผุยผง โดยการแสดงแบบ 'น้อยได้มาก'" และในด้านงานเทศกาลภาพยนตร์นานาชาติฮ่องกง พ.ศ. 2551 มาริโอ้ ได้รับการเสนอชื่อเข้าชิงรางวัลเอเชียนฟิล์ม สาขานักแสดงสมทบชายยอดเยี่ยม (Best Supporting Actor)  แต่พ่ายให้กับฮองลี ซุน นักแสดงจากภาพยนตร์เรื่อง มองโกล อีกทั้งยังได้รับการเสนอชื่อเข้าชิงรางวัลชมรมวิจารณ์บันเทิงครั้งที่ 16 ประจำปี 2550 ในสาขานักแสดงนำชายยอดเยี่ยม รางวัลสตาร์เอนเตอร์เทนเมนต์อวอร์ดส ครั้งที่ 6 ที่จัดโดยสมาคมนักข่าวบันเทิง ในสาขาผู้แสดงนำชายยอดเยี่ยม แต่พ่ายให้กับอัครา อมาตยกุล จากภาพยนตร์เรื่อง ไชยา ทั้ง 2 รางวัล
นอกจากนี้ยังได้รับรางวัลจากเทศกาลหนังซีเนมะนิลา ที่จัดขึ้นที่ประเทศฟิลิปปินส์ สาขานักแสดงชายยอดเยี่ยม ประเภทภาพยนตร์เอเชียตะวันออกเฉียงใต้ โดยพูดถึงการแสดงของเขาว่า "มาริโอ้มีการแสดงที่มีวุฒิภาวะในสถานการณ์ต่าง ๆ ที่หลากหลาย  แม้ท่าทางภายนอกของเขาจะดูนิ่งสงบก็ตาม แต่มาริโอ้กลับแสดงให้เห็นการต่อสู้ในจิตใจของเขา ในการที่จะแบกรับภาระความรู้สึกของครอบครัว เพื่อน  กลุ่มสังคม ความรัก และภาวะทางเพศของเขา"
ชีวิตส่วนตัว > ครอบครัวและความสัมพันธ์

มาริโอ้ เป็นลูกครึ่ง ไทย-จีน-เยอรมัน บิดาชื่อโรแลนด์ เป็นชาวเยอรมัน เจ้าของโรงงานผลิตสารส้ม ชื่อบริษัทอาร์ เอ็ม ซีที่จังหวัดนครนายก เพื่อส่งออกต่างประเทศ เช่น ฝรั่งเศส เยอรมนี และผลิตให้กับโรงพยาบาลเจ้าพระยาอภัยภูเบศรเพื่อจำหน่ายในประเทศไทย (คุณพ่อโรแลนด์ เมาเร่อ เสียชีวิตด้วยโรคไต ซึ่งเป็นอาการแทรกซ้อนจากโรคเบาหวาน เมื่อวันที่ 27 มิถุนายน พ.ศ. 2551)  มารดาของมาริโอ้ชื่อวรัญญาชาวไทยเชื้อสายจีน (ช่วยที่บ้านทำธุรกิจปั๊มน้ำมัน) โดยมาริโอ้ถูกเลี้ยงแบบไทยผสมฝรั่ง บิดาจะเลี้ยงแบบตามใจ ส่วนคุณแม่จะมีกรอบ แต่ค่อนข้างมีความเป็นไทยสูง และเลี้ยงแบบให้ช่วยเหลือตัวเอง มาริโอ้สนิทสนมกับคุณพ่อและคุณแม่ เวลาว่างก็จะนั่งคุยกันทุกเรื่อง รวมทั้งเรื่องความรักด้วย และถึงแม้มาริโอ้จะเป็นลูกครึ่ง จีน-เยอรมัน ก็สามารถพูดภาษาไทยได้ชัดเจน แต่ไม่สามารถพูดภาษาเยอรมันและภาษาจีนได้ แม้จะเคยเข้าเรียนภาษาจีนกลางมาบ้าง เพราะโตมาในเมืองไทยโดยตลอด  ส่วนเรื่องศาสนา คุณแม่นับถือศาสนาพุทธ ส่วนมาริโอ้นับถือศาสนาคริสต์นิกายโรมันคาทอลิก แต่ตอนเด็กๆ อายุ 12 ปี แม่เคยพาไปบวชเณร 20 วัน แต่ตอนนี้มาริโอ้นับถือคริสต์แล้ว
มาริโอ้มีพี่ชาย 1 คน ชื่อมาร์โค อายุห่างกัน 5 ปี (เกิดประเทศเยอรมนี)  เป็นศิลปินฮิปฮอป ที่ใช้นามแฝงว่า PsyCho ซึ่งทั้งคู่ก็สนิทกันมาก คอยช่วยเหลือและปกป้องคนที่จะมาคอยแกล้งมาตั้งแต่เด็กๆ
ชีวิตส่วนตัว > ความสนใจ

ตอนเด็ก อาชีพที่มาริโอ้ใฝ่ฝันอยากจะเป็นคือ เป็น ทหาร ตำรวจ หรือ หน่วย S.W.A.T. ไม่เคยมีความคิดที่จะเข้าวงการบันเทิง จนได้เข้าสู่วงการ ส่วนในเวลาว่าง สถานที่ที่มาริโอ้ไปเดินเล่นบ่อยๆ เช่น สยามสแควร์ ดูพวกเสื้อผ้า รองเท้า และในคืนวันเสาร์ก็นัดเพื่อนไปเดินเล่นตลาดมืด คลองถม หาของเล่นฮิปฮอป พวกโมเดลตุ๊กตา มาริโอ ซิมป์สัน homieและยังชอบเล่นเกม มาริโอ้ยังใช้เวลาว่างไปเล่นกีฬาผาดโผน อย่างสเก็ตบอร์ด ที่เริ่มสนใจจากการดูช่องอีเอสพีเอ็น ซึ่งมาริโอ้มักจะไปเล่นสเกตบอร์ดที่อุทยานเบญจสิริ ข้างเอ็มโพเรี่ยม  ในสมัยก่อนเข้าวงการ จะเล่นทุกวันกับพวกเพื่อนๆ ประมาณ 10-20 คน เล่นกันตั้งแต่เที่ยงถึง 3 ทุ่ม เคยลองลงแข่งขันมาบ้างแต่ก็ไม่เคยชนะ และยังชอบดนตรีในแนวเพลงฮิปฮอป เริ่มฟังมาตั้งแต่ชั้น ป.6 โดยจะฟังในช่วงตอนเช้าตอนไปโรงเรียน และยังชอบดูมิวสิกวิดีโอต่างประเทศ ความชื่นชอบในวัฒนธรรมฮิปฮอป มาริโอ้เรียกว่า "เข้าขั้นบ้า" และรักเป็นชีวิตจิตใจ ครั้งหนึ่งดูภาพยนตร์เรื่อง 8 Mile ภาพยนตร์เกี่ยวกับนักร้องเพลงแร็ป นำแสดงโดยเอ็มมิเน็ม ส่วนศิลปินแนวฮิปฮอปที่ชื่นชอบเป็นพิเศษ เช่น โจอี้ บอย ,ดาจิม, ทูแพ็ก ,แอลแอล คูล เจ, คริส บราวน์ และ ที.ไอ. นอกจากนี้ยังฟังเพลงไทยสากลประเภทอื่น อย่างในตอนเด็กจะฟัง อนันต์ บุนนาค และ วงหินเหล็กไฟ เป็นต้น สำหรับนักแสดงที่มาริโอ้ชื่นชอบคือ อนันดา เอเวอร์ริ่งแฮม
งานอดิเรกอย่างอื่น มาริโอ้ยังชอบเลี้ยงปลากัดประเภทสวยงาม ตั้งแต่เด็ก ๆ เคยเลี้ยงจำนวนมากสุดถึง 70 ตัว และเอาไปประกวดได้ถ้วยรางวัลระดับประเทศมาแล้วด้วย นอกจากปลากัดแล้ว ก่อนหน้านี้ก็เลี้ยงปลามาหลายชนิด ไม่ว่าจะเป็น ปลาออสการ์ ปลาหมอ ปลาตะเพียน  หรือปลาทอง แต่ปัจจุบันไม่ได้เลี้ยงแล้ว เนื่องจากไม่มีเวลา ส่วนดอกไม้ที่ชอบคือดอกกล้วยไม้ ในวันว่างของมาริโอ้ในปัจจุบัน มักจะหมดไปกับการเล่นสเกตบอร์ด เจอเพื่อนสนิท และอยู่กับครอบครัว ส่วนกิจกรรมไอที ออนไลน์เป็นสิ่งที่ไม่ชอบนัก แต่ก็ใช่ว่าจะไม่เล่น แต่จะค้นหาข้อมูลที่ชอบมากกว่าเช่นเรื่องเพลง กับเว็บไซต์ของเล่น และจากการที่ระยะหลังที่ไม่ค่อยมีเวลาว่างจึงหันมาสะสมของเล่นเกี่ยวกับฮิปฮอปแบบจำกัดจำนวนผลิตแทนและสะสมตัวการ์ตูนครอบครัวซิมป์สัน
ชีวิตส่วนตัว > บุคลิกและนิสัย

นิสัยของมาริโอ้ มาริโอ้เป็นคนรักธรรมชาติ เพราะคุณพ่อที่เป็นคนชอบอ่านหนังสือและชอบทุกอย่างที่เกี่ยวกับธรรมชาติ จึงทำให้ชอบธรรมชาติเหมือนกัน มาริโอ้เป็นคนค่อนข้างพูดน้อย เป็นคนขี้อาย ไม่ค่อยกล้าพูด กล้าแสดงออก เป็นคนเครียด ๆ ปกติจะเป็นคนคิดมาก อย่างเรื่องข่าวไม่ดี แต่จะเป็นคนที่ค่อนข้างเชื่อมั่นในตัวเองและเป็นคนมองโลกในแง่ดี ตอนเด็กๆ ยังมีนิสัยดื้อเงียบ ถ้าใครบอกว่าไม่ให้ทำอะไรจะชอบแอบทำ อย่างเช่น ถ้าไม่ให้เล่นประทัดก็จะแอบซื้อมาจุด ไม่ให้ขี่จักรยานไปไกลๆ ก็จะขี่ไป และเป็นคนมีโลกส่วนตัวสูง ถ้าไม่รู้จักกันจะมองว่าเป็นคนหยิ่ง จะนั่งเงียบๆ ไม่คุยด้วย แต่ถ้าสนิทด้วย จะพูดทั้งวัน ยังมองข้อเสียตัวเองอีกว่า ชอบเก็บอะไร ๆ ไว้ในใจจนล้น แล้วปล่อยมาทีเดียว ซึ่งก็เรียนรู้ทีหลังว่าจะค่อย ๆ ปล่อยออกมา มาริโอ้พูดถึงตัวเองเรื่องนิสัยส่วนดี อย่างเช่น เป็นคนที่เข้ากับคนง่าย ทำให้ไม่มีปัญหาเวลาทำงาน และเป็นคนพูดจาไพเราะ ส่วนนิสัยที่อยากแก้ไขคือ เป็นคนนอนขี้เซา ชอบตื่นสาย
ชูเกียรติ ศักดิ์วีระกุล ผู้กำกับภาพยนตร์ รักแห่งสยาม พูดถึงมาริโอ้ว่า ที่รับเลือกมาริโอ้มาเล่น รักแห่งสยาม นอกเหนือจากเรื่องหน้าตาแล้ว "เขามีดีกว่านั้น ดูจากแววตาแล้ว เขาไม่ใช่คนเลื่อนลอย ทำหน้าหล่อไปวันๆ ... เขารักครอบครัว  เขาเป็นคนจริงใจ ใสซื่อ เหมือนแก้วน้ำใบใหญ่ ๆ ใส่อะไรลงไปก็ได้" ส่วนผู้กำกับภาพยนตร์เรื่อง ฝัน-หวาน-อาย-จูบ ราเชนทร์ ลิ้มตระกูล พูดถึงมาริโอ้ว่า " เขามีความซื่อสัตย์ต่อความคิดของตัวเองมาก ซื่อสัตย์กับคนที่เขาทำงานด้วยมาก ๆ"
ภาพลักษณ์และกับสื่อบันเทิง > ภาพลักษณ์

จากกระแสตอบรับที่ดีจากภาพยนตร์เรื่อง รักแห่งสยาม ในบทบาทชายรักชาย จึงได้กระแสตอบรับที่ดีเป็นจำนวนมาก มาริโอ้เคยกล่าวว่าแฟนคลับของมาริโอ้ส่วนใหญ่เป็นผู้ชายมากกว่าผู้หญิง มาริโอ้ให้ความเห็นว่า "ก็รู้สึกดีครับ ผมก็ไม่ได้แอนตี้เกย์ หรือกะเทยอยู่แล้ว เค้าก็เป็นคนในสังคมเหมือนกัน มีหัวใจเหมือนกัน ไม่ว่าใครจะชอบผม จะเพศไหนก็ไม่สำคัญ ผมก็ชอบหมดแหละครับ เค้าก็มีความน่ารักในแบบของเค้านะ" แต่ก็มีกระแสตอบรับไม่ดีบ้าง มาริโอ้เล่าว่า ไปเดินตลาดแถวบ้าน เจอคนที่ไม่ชอบบทบาทในภาพยนตร์ พอเดินผ่านไป ก็มีเสียงตะโกนไล่หลังว่า "ไอ้เกย์"
อดีตผู้จัดการส่วนตัวของมาริโอ้ พูดถึงมาริโอ้ว่า "หน้าลูกครึ่งฝรั่ง-จีน ในมุมมองของโมเดลลิ่ง เป็นส่วนผสมที่ค่อนข้างโดนใจวงการบันเทิงบ้านเรา เพราะเป็นแนวหล่อน่ารัก มากกว่าจะเซ็กซี่ฝรั่งจ๋า" และจากภาพลักษณ์ใส ๆ นี้เอง รถยนต์ฮอนด้า แจ๊ส ใหม่ ซึ่งต้องการกลุ่มเป้าหมายเป็นคนรุ่นใหม่จึงเลือกมาริโอ้เป็นพรีเซนเตอร์ กลุ่มเป้าหมายเป็นกลุ่มคนรุ่นใหม่ที่ใช้รถคันแรก ซึ่งก่อนหน้านั้นมาริโอ้มาร่วมประชาสัมพันธ์ผลงานแนวฮิปฮอปกับพี่ชาย มาร์โค แต่เนื่องจากอาจขัดต่อภาพลักษณ์ใส ๆ ที่ฮิปฮอปมีภาพลักษณ์เป็น "แบดบอย" และอาจขัดต่อสัญญา ทั้งคู่จึงมิได้โชว์ตัวและออกงานด้วยกันในฐานะ PsyCho & Lil’Mario ในช่วงที่อยู่ในระยะเวลาของสัญญา
ภาพลักษณ์และกับสื่อบันเทิง > มาริโอ้กับสื่อบันเทิง

ในการจัดอันดับ "โพลดารา" ของ บันเทิงไทยรัฐ เมื่อปลายปี 2550 ซึ่งเป็นการสอบถามจากกลุ่มศิลปิน ดารา นักร้องกว่า 200 คน มาริโอ้ได้รับการลงคะแนนเป็นอันดับ 2 ในหมวด ดาวรุ่งในดวงใจ รองจากเขมนิจ จามิกรณ์ ต่อมาในการจัดอันดับโพลดาราปี 2551 ได้รับดาวรุ่งในดวงใจเป็นที่ 1 ได้คะแนน 36.0% ในวันหนังไทย  ประจำปี พ.ศ. 2551 ที่มีการประกาศรางวัลสุดสุดแห่งปี 2550 มาริโอ้ได้รางวัลดาราชายหน้าใหม่ที่มาแรงแบบสุด ๆ  ในการจัดรางวัลสยามดารา สตาร์ ปาร์ตี้ 2008 ของหนังสือพิมพ์สยามดารา ยังได้รับรางวัลดาวรุ่งมาแรงชายอีกด้วย  ในงานประกาศผลรางวัลทีนชอยส์อวอร์ดสของ นิตยสารเซเวนทีน ที่จัดขึ้นเมื่อวันที่ 26 ตุลาคม พ.ศ. 2551 มาริโอ้ได้รับรางวัล หนุ่มฮ๊อตแห่งปี และเนื่องจากการถ่ายตามนิตยสารอย่างมากมาย ทำให้ได้รับรางวัล The Most Popular Magazine Cover สำหรับนายแบบและนางแบบที่ขึ้นปกนิตยสาร และได้รับความนิยมมากที่สุดตลอดระยะเวลา 3 ปี จัดขึ้นโดยสมาคมนิตยสารแห่งประเทศไทย ต่อมาในปี 2009 ได้รับรางวัลหนุ่มเซ็กซี่ในงานมอบรางวัล In Young Generation Choice 2009 ในปี พ.ศ. 2555 ในงานประกาศรางวัลเมขลา ครั้งที่ 24 ได้รับรางวัลต่อต้านยาเสพติด ฝ่ายชาย
กิจกรรม > การรณรงค์และกิจกรรมการส่งเสริม

ในวันงดสูบบุหรี่โลก ประจำปี พ.ศ. 2551 ซึ่งจัดโดย กรมควบคุมโรค กระทรวงสาธารณสุข มาริโอ้ได้รับเลือกเป็นพรีเซนเตอร์รณรงค์โครงการนี้ และยังเป็นพรีเซนเตอร์ต่อต้านยาเสพติดให้กับทางสำนักงานคณะกรรมการป้องกันและปราบปรามยาเสพติด ที่จัดกิจกรรมรณรงค์ประชาสัมพันธ์ ภายใต้ชื่อกิจกรรม “ทำความดี ตามคำพ่อ” โดยน้อมนำพระราชดำรัสของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่พระราชทานไว้ในโอกาสต่างๆ 5 คำสอนคือ ความพอดี, ความเพียร, การเอาชนะใจตน, ความซื่อสัตย์ และหนังสือเป็นออมสิน โดยมาริโอ้ เป็นตัวแทนของ “ความซื่อสัตย์”
ในวันวิทยาศาสตร์แห่งชาติ ประจำปี พ.ศ. 2551 สำหรับการจัดงาน “มหกรรมวิทยาศาสตร์และเทคโนโลยีแห่งชาติ ประจำปี 2551”  ภายใต้แนวคิด “วิทยาศาสตร์ สร้างชาติ สร้างอนาคต”  จัดโดยกระทรวงวิทยาศาสตร์และเทคโนโลยี มาริโอ้เป็นพรีเซนเตอร์ให้กับงานนี้ร่วมกับศิรพันธ์ วัฒนจินดา ในงานครั้งนี้
ผลงาน

มาริโอ้เริ่มเข้าสู่วงการด้วยการถ่ายแบบตามนิตยสาร โดยเริ่มถ่ายจากนิตยสารเดอะบอย และมีผลงานภาพยนตร์โฆษณามากกว่า 30 เรื่อง มีผลงานถ่ายมิวสิกวิดีโออีกหลายตัว และมีผลงานภาพยนตร์เริ่มจากภาพยนตร์เรื่อง รักแห่งสยาม รวมทั้งมีละครเรื่องแรกคือ หมู่ 7 เด็ดสาระตี่ และอีกเรื่องคือ กลิ้งไว้ก่อน พ่อสอนไว้ ทางช่อง 7 สี  รวมทั้งผลงานเพลงร่วมกับพี่ชาย และ ยังมีนางเอกคู่ขวัญ คือ ณฐพร เตมีรักษ์ ซึ่งเคยเล่นละครคู่กันจนมีชื่อเสียง ได้แก่ เพลิงทระนง ปี 2554  รอยรักหักเหลี่ยมตะวัน ปี 2557 และ ในวันที่ฝนพร่างพราย  ปี 2567
ผลงาน > ภาพยนตร์

| ปี | ชื่อ | บทบาท | หมายเหตุ |
| --- | --- | --- | --- |
| 2550 | รักแห่งสยาม | โต้ง | ภาพยนตร์เรื่องแรกของมาริโอ้ |
| 2551 | เฟรนด์ชิพ เธอกับฉัน | สิงหา |  |
| 2551 | ฝัน-หวาน-อาย-จูบ | หมี | ตอน "จูบ" |
| 2552 | บุปผาราตรี 3.1   บุปผาราตรี 3.2 | หรั่ง |  |
| 2553 | สาระแนสิบล้อ | เอก |  |
| 2553 | สิ่งเล็กๆ ที่เรียกว่า...รัก | โชน |  |
| 2553 | ชั่วฟ้าดินสลาย | องครักษ์ | นักแสดงรับเชิญ |
| 2553 | ชิงหมาเถิด | อาร์ท |  |
| 2553 | สาระแนเห็นผี | โด้ |  |
| 2554 | อุโมงค์ผาเมือง | อานนทภิกขุ |  |
| 2554 | บางกอกกังฟู | นา |  |
| 2555 | เพื่อนกันจนวันตาย | กัน |  |
| 2555 | Love on That Day | นักมวยหนุ่ม | ภาพยนตร์จีน |
| 2555 | จัน ดารา ปฐมบท | จัน วิสนันท์ (จัน ดารา) |  |
| 2555 | รักสุดทีน | เอกชัย (ถึงใจ) |  |
| 2555 | มหัศจรรย์รักกับสิ่งเล็ก ๆ | มาร์คัส แฮนสัน | ภาพยนตร์ฟิลิปปินส์ |
| 2556 | จัน ดารา ปัจฉิมบท | จัน วิสนันท์ (จัน ดารา) |  |
| 2556 | พี่มากพระโขนง | พี่มาก (พี่มาร์ค) | เป็นภาพยนตร์ที่ทำเงินสูงสุดในประเทศไทย |
| 2559 | Take Me Home สุขสันต์วันกลับบ้าน | แทน |  |
| 2560 | สาระแน เลิฟยูววว | มาริโอ้ เมาเร่อ |  |
| 2562 | ขุนแผน ฟ้าฟื้น | แก้ว |  |
| 2563 | Low Season สุขสันต์วันโสด | พุธ |  |
| 2565 |  เอไอหัวใจโอเวอร์โหลด  | บ๊อบบี้ |  |
| 2566 | ขุนพันธ์ 3 | เสือมเหศวร | ออกฉายวันที่ 2 มีนาคม  |
| 2567 | ไรเดอร์ | นัท | ออกฉายวันที่ 10 ธันวาคม |
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2551 | หมู่ 7 เด็ดสะระตี่ | บัน | ช่อง 7 |
| 2551 | กลิ้งไว้ก่อน พ่อสอนไว้ | ก้านยม (ก้าน) | ช่อง 7 |
| 2553 | ใต้ฟ้าตะวันเดียว | คิม มิน-โฮ | โมเดิร์นไนน์ทีวี |
| 2554 | เพลิงทระนง | เพลิงฤทธิ์ ชาตโยธิน (เพลิง) | ช่อง 3 |
| 2555 | รักเกิดในตลาดสด | ปารเมศ (ต๋อง) | ช่อง 3 |
| 2556 | มาดามดัน | เน็กซ์ | ช่อง 3 |
| 2557 | รอยรักหักเหลี่ยมตะวัน | ทาเคชิ โอนิซึกะ | ช่อง 3 |
| 2557 |  รอยฝันตะวันเดือด | ทาเคชิ โอนิซึกะ | ช่อง 3 |
| 2558 | สองหัวใจนี้เพื่อเธอ | ธรรณธร สมัญญกุล / หลวงวรงค์ฤทธิรอน | ช่อง 3 |
| 2560 | บัลลังก์ดอกไม้ | อนาวินทร์ สัตยารักษ์ (วิน) | ช่อง 3 |
| 2560 | บ่วงบรรจถรณ์ | หลาวเปิง | ช่อง 3 |
| 2562 | ทองเอก หมอยา ท่าโฉลง | ทองเอก | ช่อง 3 |
| 2565 | คือเธอ | ก้าวกล้า ชโยดม / คาร์ล รามาน | ช่อง 3 |
| 2566 | หมอหลวง | ทองอ้น | ช่อง 3 |
| 2567 | ในวันที่ฝนพร่างพราย | ทนายมาวิน แก้วสวัสดิ์ (ไม้)  | ช่อง 3 |
ผลงาน > อัลบั้มเพลง

PsyCho & Lil’Mario: Dem Crazy Boyz ในนามศิลปิน PsyCho & Lil’Mario
ผลงาน > เพลง

"อุ่นใจ" ร้องร่วมกับ ปริญ สุภารัตน์, ปกรณ์ ฉัตรบริรักษ์, ภูภูมิ พงศ์ภาณุ เนื่องในโครงการ 4+1 แชนแนลทรี ซูเปอร์สตาร์
"ขอมือเธอหน่อย" ร้องร่วมกับ ณัฏฐพงษ์ ชาติพงศ์, พงศธร จงวิลาส, อัฒรุต คงราศรี และ กันตพัฒน์ สีดา อัลบั้มเพลงประกอบภาพยนตร์ พี่มาก..พระโขนง
"Happy Birthday ช่อง 3" ร้องร่วมกับ ชาลิดา วิจิตรวงศ์ทอง
"กลัวจะเผลอรักเธอไปสักวัน" ร้องร่วมกับ จรินทร์พร จุนเกียรติ อัลบั้มเพลงประกอบละคร บัลลังก์ดอกไม้
"ขอบคุณ" (Acoustic Version) อัลบั้มเพลงประกอบละคร บัลลังก์ดอกไม้
ผลงาน > คอนเสิร์ต

4+1 แชนแนลทรี ซูเปอร์สตาร์ (2555)
กีฟมีไฟว์ : คอนเสิร์ตเกรดเอ (2557)
Star Theque GTH 11 ปีแสงคอนเสิร์ต (2558)
LOVE IS IN THE AIR : CHANNEL3 CHARITY CONCERT (2560)
รางวัล > ภาพยนตร์

| ปี | รางวัล | สาขา | ผล | ภาพยนตร์ |
| --- | --- | --- | --- | --- |
| 2551 | รางวัลเอเชียนฟิล์ม | นักแสดงสมทบชายยอดเยี่ยม | เสนอชื่อเข้าชิง | รักแห่งสยาม |
| 2551 | สตาร์พิกส์อวอร์ด | นักแสดงนำชายยอดเยี่ยม | ได้รับรางวัล | รักแห่งสยาม |
| 2551 | รางวัลชมรมวิจารณ์บันเทิง | นักแสดงนำชายยอดเยี่ยม | เสนอชื่อเข้าชิง | รักแห่งสยาม |
| 2551 | เฉลิมไทยอวอร์ด | นักแสดงชายในบทนำจากภาพยนตร์ไทยแห่งปี | เสนอชื่อเข้าชิง | รักแห่งสยาม |
| 2551 | สตาร์เอนเตอร์เทนเมนต์อวอร์ดส | ผู้แสดงนำชายยอดเยี่ยม | เสนอชื่อเข้าชิง | รักแห่งสยาม |
| 2551 | เทศกาลหนังซิเนมะนิลา | นักแสดงชายยอดเยี่ยม | ได้รับรางวัล | รักแห่งสยาม |
| 2552 | ท็อปอวอร์ด 2008 | ดาวรุ่งชายยอดเยี่ยม สาขาภาพยนตร์ | ได้รับรางวัล | เฟรนด์ชิพ เธอกับฉัน |
| 2553 | ท็อปอวอร์ด 2009 | ดารานำชายยอดเยี่ยม สาขาภาพยนตร์ | เสนอชื่อเข้าชิง | บุผผาราตรี 3.1 |
| 2553 | สุดสัปดาห์อวอร์ด 2010 | นักแสดงชายยอดนิยม | เสนอชื่อเข้าชิง | บุผผาราตรี 3.1 |
| 2554 | ท็อปอวอร์ด 2010 | ดารานำชายยอดเยี่ยม สาขาภาพยนตร์ | ได้รับรางวัล | สิ่งเล็กเล็กที่เรียกว่า...รัก |
| 2555 | รางวัลเอเชียนฟิล์ม | นักแสดงสมทบชายยอดเยี่ยม | เสนอชื่อเข้าชิง | อุโมงค์ผาเมือง |
| 2555 | ท็อปอวอร์ด 2012 | ดารานำชายยอดเยี่ยม สาขาภาพยนตร์ | เสนอชื่อเข้าชิง | จันดารา ปฐมบท |
| 2555 | ไนน์เอ็นเตอร์เทน อวอร์ด ครั้งที่ 6 | นักแสดงชายแห่งปี | เสนอชื่อเข้าชิง | จันดารา ปฐมบท |
| 2555 | รางวัลทีซีซีทีวี | ศิลปินไทยยอดนิยมขวัญใจชาวจีน | ได้รับรางวัล |  |
| 2556 | เกิด อวอร์ด ครั้งที่ 2 | คู่เกิด | เสนอชื่อเข้าชิง | พี่มาก..พระโขนง |
| 2556 | เกิด อวอร์ด ครั้งที่ 2 | เกิดอวอร์ดแห่งปี | ได้รับรางวัล | พี่มาก..พระโขนง |
| 2556 | สยามดารา สตาร์ส อวอร์ดส์ 2013 | นักแสดงนำชายยอดเยี่ยม สาขาภาพยนตร์ | ได้รับรางวัล | พี่มาก..พระโขนง |
| 2556 | เซเวนทีนชอยส์อวอร์ดส 2013 | หนุ่มฮอตแห่งปี | ได้รับรางวัล | พี่มาก..พระโขนง |
| 2557 | สตาร์พิกส์อวอร์ด | นักแสดงนำชายยอดเยี่ยม | เสนอชื่อเข้าชิง | พี่มาก..พระโขนง |
| 2557 | รางวัลชมรมวิจารณ์บันเทิง | นักแสดงนำชายยอดเยี่ยม | เสนอชื่อเข้าชิง | พี่มาก..พระโขนง |
| 2557 | ไนน์เอ็นเตอร์เทน อวอร์ดส์ ครั้งที่ 7 | นักแสดงชายแห่งปี | ได้รับรางวัล | จัน ดารา ปัจฉิม |
| 2557 | ดาราเดลี่ เดอะเกรท อวอร์ด ครั้งที่ 3 | ดารานำชาย สาขาภาพยนตร์ที่สุดแห่งปี | ได้รับรางวัล | พี่มาก..พระโขนง |
| 2560 | สตาร์พิกส์อวอร์ด | นักแสดงนำชายยอดเยี่ยม | เสนอชื่อเข้าชิง | Take Me Home สุขสันต์วันกลับบ้าน |
รางวัล > ละครโทรทัศน์

| ปี พ> ศ. | รางวัล | สาขา | ผล | ละครโทรทัศน์ |
| --- | --- | --- | --- | --- |
| 2555 | คมชัดลึก อวอร์ด ครั้งที่ 9 | นักแสดงนำชายยอดเยี่ยม | เสนอชื่อเข้าชิง | เพลิงทระนง |
| 2555 | คมชัดลึก อวอร์ด ครั้งที่ 9 | นักแสดงนำชายยอดนิยม | เสนอชื่อเข้าชิง | เพลิงทระนง |
| 2555 | เอเชียไอดอล | นักแสดงต่างประเทศยอดนิยม | ได้รับรางวัล |  |
2555: 
| 2555 | ไนน์เอ็นเตอร์เทน อวอร์ดส์ ครั้งที่ 6 | นักแสดงชายแห่งปี | เสนอชื่อเข้าชิง | รักเกิดในตลาดสด |
| รางวัลโทรทัศน์ทองคำ | นักแสดงนำชายดีเด่น | เสนอชื่อเข้าชิง |  | รักเกิดในตลาดสด |
| 2556 | คมชัดลึก อวอร์ด ครั้งที่ 10 | นักแสดงนำชายยอดเยี่ยม | เสนอชื่อเข้าชิง | รักเกิดในตลาดสด |
| 2556 | คมชัดลึก อวอร์ด ครั้งที่ 10 | นักแสดงนำชายยอดนิยม | เสนอชื่อเข้าชิง | รักเกิดในตลาดสด |
| 2557 | รางวัลโทรทัศน์ทองคำ ครั้งที่ 28 | นักแสดงนำชายดีเด่น | เสนอชื่อเข้าชิง | มาดามดัน |
| 2557 | ไนน์เอ็นเตอร์เทน อวอร์ดส์ ครั้งที่ 7 | นักแสดงชายแห่งปี | ได้รับรางวัล | มาดามดัน |
| 2557 | สีสันบันเทิงอวอร์ด | ดารายอดนิยม | ได้รับรางวัล | รอยรักหักเหลี่ยมตะวัน |
| 2562 | รางวัลโทรทัศน์ทองคำ | นักแสดงนำชายดีเด่น | ได้รับรางวัล | ทองเอก หมอยา ท่าโฉลง |